Brørup: Syd- og Sønderjyllands Politi ledte onsdag efter en 29-årig kvinde fra Brørup, der var gået hjemmefra i nedtrykt tilstand. Hun blev beskrevet som værende 170 centimeter høj og med skulderlangt mørkt, krøllet hår.

Tøjet, hun var gået hjemmefra i, var en hvid T-shirt, lyserød striktrøje, sort jakke og leggings og et par lyserøde sportssko.

Onsdag aften kunne politiet fortælle, at kvinden var blevet fundet i god behold.